**Horizon Zero Dawn** (בתרגום חופשי לעברית: **אופק: שחר חדש**; נהגה כ**הרייזן זירו דון**) הוא משחק וידאו מסוגת התפקידים-פעולה מגוף שלישי, בעל עולם פתוח שפותח על ידי Guerrilla Games, מופץ על ידי Sony Interactive Entertainment ויצא לאור לקונסולת המשחקים פלייסטיישן 4 ב-28 בפברואר 2017 באמריקה הצפונית וב-1 במרץ 2017 באירופה ולמחשב האישי על ידי PlayStation Mobile, Inc. ב-7 באוגוסט 2020. העלילה סובבת אחר אלוי (Aloy), ציידת החיה בעולם פוסט-אפוקליפטי שנשלט בידי מכונות, שעוברת מסע לחשיפת עברה ועבר העולם המסתורי. לשחקן ניצבים מגוון רחב של כלי נשק פרטימטיבים כמו קשתות וחניתות וכן טקטיקות התגנבות ולחימה, שמשמשים כנגד האויבים במשחק: בני אדם ומכונות. כמו בשאר משחקי התפקידים, המשחק מציע עץ מיומנויות של 44 סקילים שונים המחולקים ל-4 קטגוריות, שניתנים להשגה עם התקדמות השחקן ברמות ועם השלמת משימות קמפיין ומשימות צד, כאשר כל סקיל נותן יתרון או יכולת חדשה מסוימת לשחקן.

Horizon Zero Dawn הוא המשחק הראשון שהחברה מפתחת לאחר חמשת הכותרים בסדרה Killzone, אשר הראשון מביניהם יצא לאור ב-2004 וכן זהו משחק התפקידים הראשון של החברה. פיתוח המשחק החל ב-2011, לאחר סיום פיתוחו והוצאתו לאור של המשחק Killzone 3, כאשר מנהל הפרויקט מת'יג'ס דה ג'ונג טען כי זה רעיון מסוכן לאותה העת. המנוע הגרפי של המשחק, Decima, פותח במקור למשחק Killzone Shadow Fall ושונה במיוחד על מנת להתאים ל-*Horizon Zero Dawn*. בעקבות כך שעלילת המשחק מתרחשת בעתיד פוסט-אפוקליפטי, נשכרו מספר אנתרופולוגים על מנת להתאים ולאמת את ריקבון העולם לאחר מילניום. פסקול המשחק הולחן בידי ג'וריס דה מן ובידי הלהקה The Flight הבריטית.

המשחק קיבל ביקורות חיוביות רבות ומשבחות, על העולם הפתוח, העלילה, עיצוב העולם, הלחימה, אפיון הדמויות וביצועי הדיבוב של השחקנית אשלי ברץ'. אף על פי כן, המשחק קיבל מספר ביקורת שלילית על הדיאלוג, אופן הקרב עם החנית ועל עיצוב הדמויות. המשחק זכה במספר רב של פרסים ונכון לפברואר 2019, נמכרו למעלה מ-10 מיליון עותקים של המשחק, מה שהפך אותו לאחד מהמשחקים הנמכרים ביותר לקונסולת הפלייסטיישן 4. הרחבה בשם The Frozen Wilds, יצאה לאור ב-7 בנובמבר 2017. משחק המשך, הנקרא Horizon Forbidden West, יצא ב-18 בפברואר 2023.

משחקיות
-------

צילום מסך מהמשחק: ניתן לראות את אלוי מתגנבת דרך נחיל מכונות דמויות ציפור על מנת להגיע ליעדה, כאשר היא מצוידת בחץ וקשת עם חצים מוקשים.
Horizon Zero Dawn הוא משחק מסוגת תפקידים-פעולה המשוחק מנקודת מבט של גוף שלישי. השחקן נכנס לנעליה של אלוי, ציידת שמשוטטת בעולם פוסט-אפוקליפטי הנשלט בידי יצורים רובוטיים. אלוי יכולה להרוג את אויביה במגוון דרכים – הטמנת מלכודות שונות כמו תיל ממעיד, ירי בחץ וקשת, שימוש בחומרי נפץ ופצצות ושימוש בחנית. חלקי מכונות הכוללים אלקטרוניקה ומתכות שונות, מהוות חלק חשוב בהישרדותה של אלוי בעולם; היא יכולה לבזוז רכיבים אלו מגופותיהם של המכונות. היא משתמשת ברכיבים וחלקים אלו על מנת לייצר תחמושת, מלכודות, שקי משאבים ותחמושת, פאוצ'ים ושיקויי חיים והתנגדות למתקפות. לחלק מכלי הנשק במשחק קיימים סלוטים המאפשרים להכניס שיפורים כמו נזק רב יותר, טעינה מהירה יותר וכו'. בדומה לכך, גם תלבושות שונות במשחק יכולות להיות משופרות על ידי סלוטים אלו בכך שהם נותנים מיגון נוסף כלפי מתקפות מסוימות. אלוי עונדת על אוזנה הימנית את מכשיר הפוקוס שיכול לסרוק מכונות ולמצוא את חולשותיהן ורמתן, לאתר אויבים ולסמנם, לאתר עקבות ולאתר מצבורי משאבים וגופות. אחת מהמכונות, סטלקר, מסוגלת להשתמש בטכנלוגיית הסוואה אשר מונעת מהפוקוס לסרוק אותה. המכונות תוקפות הן בטקטיקות של התקפה והן בטקטיקות של הגנה, על ידי הסתערות ושימוש בכוח גס או על ידי ירי מרחוק. בדומה לבעלי חיים, המכונות לעיתים נעות בעדר, כאשר חלקן מסוגלות אף לעוף בלהקות. מכונות אינן תקיפות אחת כלפי השנייה, אלא אם כן כלי העיקוף משמש עליהן או שהמכונות נפגעות מחצים מסוג השחתה. בנוסף ללחימה במכונות, אלוי נלחמת גם בבני אדם, כמו שודדים והכת אקליפס.

אלוי יכולה להתחמק, לרוץ, להחליק ולהתגלגל על מנת להתחמק ממתקפות אויביה. כמו כן, היא מסוגלת להתחבא בשיחים על מנת למבצע מארבים ולהרוג בשקט ובמהירות. בנוסף לכך, אלוי יכולה לשחות ולצלול על מנת להגיע למקומות שלא ניתן להגיע אליהם ברגל או כדי לנוע בלי להתריע אויבים. אלוי מסוגלת לפרוץ למכונות שונות על ידי שימוש בכלי המעקף ועל חלקם היא יכולה אף לרכב. ניתן לחקור חורבות המכונות קולדרנים (Cauldrons), אשר השלמתן מאפשרות לאלוי לבצע מעקף לסוגי מכונות נוספים. ישנם שלוש קטגוריות להן מתחלק עץ המיומנויות: "Prowler" (שיטוט) הקשורה להתגנבות, "Brave" (אומץ) הקשורה ללחימה ו-"Forager" (מחפש) הקשורה ליכולות החלמה וליקוט משאבים. על מנת לעלות רמה, על השחקן להשיג נקודות ניסיון על ידי הריגת אויבים והשלמת משימות. שיפור כל קטגוריה בעץ המיומנויות מאפשר לשחקן לקבל יכולות חדשות ולחזק את אלוי, כאשר בקטגוריה "Prowler" ניתן ללמוד מיומנות המאפשרת הריגה שקטה, בקטגוריית "Brave" ניתן ללמוד מיומנות המאפשרת הילוך איטי בעת כיוון הנשק ובקטגוריה "Forager", ניתן להגדיל את כמות הצמחים הרפואיים שאלוי יכולה לשאת על מנת לרפא פצעים ולעלות בחזרה את נקודות החיים. ההרחבה The Frozen Wilds הוסיפה קטגוריה רביעית, "Traveller" (מטייל), המאפשר לאלוי לתקוף אויבים תוך כדי רכיבה. המשחק כולל עולם פתוח בעל מערכת יום-לילה ומערכת מזג אוויר דינאמית.

מפת העולם כוללת אזורי יערות, ג'ונגלים, מדבריות והרים מושלגים. שטחים הררים ניתנים למעבר על ידי שימוש בטכניקות פארקור שונות ושימוש במתקני אומגה. אזורים מושחתים (Corruption Zones) מהווים אזורים שמאוכלסים באויבים מסוג מכונות מושחתות, אשר נמצאות ברמת קושי גבוה יותר מאשר מכונות רגילות ומתנהגות ביותר אגרסיביות. על מנת לחשוף חלקים גדולים במפה, על אלוי לפרוץ לתוך מכונות גדולות דמויות ג'ירפה המכונות טאל-נק (Tallneck, ארוך-צוואר). ישנם בסך הכל 25 סוגי מכונות הנמצאים במשחק. שימוש בנקודות שמירה ומסע מהיר מבוצעות על ידי מדורות הפזורות ברחבי המפה. מבנה המשימות מותאם לחקר השבטים, בעוד שהעלילה הראשית סוקרת את כלל העולם. משימות צד כוללות בין השאר איסוף מצרכים ומשאבים, סיוע לאנשים בסכנה, פתרון תעלומות, ניקוי מחנות שודדים, הריגת פושעים ומכונות חזקות, ביצוע אתגרים נוקשים בכל אחד מחמשת שטחי הציד (Hunting Grounds) והשגת שריון עתיק לאלוי אשר מעניק חסינות מסוימת לנזק. בנוסף לכך, קיים עץ דיאלוג לתקשור בין השחקן לבין דמויות בלי שחקן. חפיצים שניתן לאסוף במשחק כוללים תצפיות המאפשרות מבט חטוף על העולם הישן, פרחי מתכת המכילים בתוכם קטעי שירה וחפיצים עתיקים כמו ספלים וחפצים שבטיים.

תקציר
-----

### רקע

עלילת המשחק מתרחשת במאה ה-31, מילניום מתקופת זמננו, בעולם בו בני האדם מפוזרים ברחבי העולם וחיים בקבוצות דמויות שבטים עם גישה מוגבלת לטכנולוגיה. בני האדם אשר חיו בעבר מכונים "הישנים" ("Old Ones"). יצורים רובוטים גדולים, המכונים "מכונות", שולטים בכדור הארץ. בסך הכל, בני האדם והמכונות חיים בשלום ולעיתים בני האדם צדים מכונות על מנת לפרקם לחלקים. אף על פי כן, תופעה אשר כונתה "בלבול" ("Derangement"), גרמה לכך שהמכונות יתנהגו ביתר אגרסיביות ויהיו עוינות יותר כלפי בני האדם וכן גרמה להופעתן של מכונות גדולות וקטלניות יותר. קיימים שלושה שבטים עיקריים המופיעים במשחק: הנורה (Nora), הקארג'ה (Carja) והאוסרם (Oseram). הנורה הם ציידים-לקטים עזים ומיומנים אשר חיים בבידוד בהרים וסוגדים לאלילה בשם "אם-כל" ("All-Mother"), המייצגת את הטבע. הקראג'ה הם בנאי ערים מקצועיים החיים באזורי מדבר אשר סוגדים לשמש. האוסרם הם מתכננים אשר ידועים בעבודתם המקצועית בעיבוד מתכות, יצירת חליטות ובמזג האוויר החם שלהם. עלילת המשחק מתרחשת בשטחי ארצות הברית לשעבר: בשטחי מדינות קולורדו ויוטה ובהרחבה The Frozen Wilds גם בשטח מדינת ויומינג.

### עלילה

אלוי, גיבורת המשחק, מנודה עוד מהיוולדה משבט הנורה וגודלה בידי מנודה אחר בשם רוסט אשר נודה מהשבט לצמיתות. כילדה יתומה ומנודה אלוי סבלה מדיחוי והצקות רבות מחברי השבט. יום אחד, בהיותה בת 6, אלוי נופלת לתוך מערה מסתורית שמתגלה כמתקן אשר נבנה על ידי הישנים ומוצאת מכשיר מציאות רבודה בשם "פוקוס" (Focus), אותו היא עונדת על אוזנה הימנית. המכשיר מאפשר לאלוי לראות דברים הנסתרים על ידי קירות, לראות מידע ומסכים שרק בעלי פוקוס יכולים לראות וכן לשמוע הקלטות שמע ולראות סרטונים שהוקלטו על ידי מכשירי פוקוס אחרים. לאחר שאלוי יוצאת מהמתקן ומראה את המכשיר לרוסט, הוא אינו מתרשם מכך וחושב שמדובר בשטויות. בהמשך, רוסט מלמד את אלוי על צייד וואצ'רים וסטריידרים שאותה אלוי מבצעת בהצלחה רבה. לאחר מכן, היא רואה כי נער לא חמוש משבט הנורה נפל לתוך תהום מלא במכונות מסוכנות ואלוי ממהרת להצילו למרות אזהרותיו של רוסט. אלוי מצילה את הנער, אך במהרה נערים נוספים משבט הנורה מגיעים, מקללים את אלוי ואף זורקים עליה אבנים. פגועה ושבורה מכך, אלוי נשבעת לעצמה שיום אחד היא תהיה חלק משבט הנורה, על ידי מעבר מבחן ההוכחה (The Proving) והפיכה לאמיצה (Nora Brave). במרוצת השנים, אלוי מאומנת על ידי רוסט, שמסכים לכך בלית ברירה.

המשחק לאחר מכן קופץ 13 שנים קדימה: אלוי בת ה-19 היא ציידת מאומנת מנוסה ומוכנה יותר מתמיד. טרם תחילת מבחן ההוכחה, רוסט נותן לאלוי שיעור אחרון בו עליה להרוג מכונה קטלנית וגדולה המכונה "סאוו-טות'" (Sawtooth; מילולית: שן המסור), אשר הופיעה בפתאומיות לפני כ-10 שנים. רוסט אומר לאלוי כי זה רק סוג אחד מרבי סוגי המכונות הקטלניות הקיימות בעולם ונמצאות הן בתחומי שליטת שבט הנורה והן מחוצה לה. בלילה שלפני מבחן ההוכחה, אלוי צופה בשליח משבט הקרג'ה, מלווה עם שליח משבט האוסרם מוסר נאום כי השבטים כעת מאוחדים ומלך השמש ה-14 אבד, מנהיגם של הקארג'ה ישמח לכל שיתוף פעולה ולכל דרך לחפר את חטאיו של אביו, מלך השמש ה-13 ג'ירן. אלוי, שכאמור הייתה מנודה מהשבט וכן מעולם לא הייתה מחוץ לשטחים בשליטה הנורה, מגלה כי עד לפני שנתיים קודם לכן, מלך השמש ה-13 ג'ירן (אשר מכונה גם מלך השמש הכועס/הרשע) היה אדם סדיסט ומרושע שניצל את כוחו כדי לזרוע הרס וטרור ובמבצע המכונה הפשיטות האדומות (Red Raids), ביצע רצח עם בקרב שאר השבטים, כאשר נשים ילדים וזקנים נרצחו באכזריות ורבים אחרים נחטפו ונמכרו לעבדות. אבד, בנו של ג'ירן, התנגד לאביו וביחד עם שבט האוסרם בהנהגתו של ארנד ואחותו ארסה, הצליחו להשתלט על ארמונו של ג'ירד, לרצוח אותו ולרשת את כסאו ובכך להביא לסיום המלחמה ולשלום בין השבטים. לאחר מכן, אלוי מגיעה למבחן ההוכחה אותו מצליחה בקושי רב לסיים אותו בהצטיינות בתור הראשונה, אך מיד לאחר דברי השופטת האחראית, כלל האזור מותקף על ידי כת מסתורית ורבים מהנערים שנכחו במבחן נרצחו. אלוי כמעט ונהרגת על ידי מנהיגם, הליס, אך ניצלת על ידי רוסט שמקריב את חייו למענה. אלוי מאבדת הכרה וכאשר היא מתעוררת, היא מגלה כי היא נמצאת בתוך ההר של "אם-כל", ההר המקודש ביותר לשבט אשר רק המטריארכיות (Matriarchs, "אמהות קדומות") שמשמשות כמנהיגות השבט יכולות להיכנס אליו. המטריארכיות מסבירות לה כי חברי הכת שביצעו את ההתקפה במבחן ההוכחה, השתלטו על מכונות וגרמו להם להיות מושחתות ואגרסיביות. כמו כן אלוי מגלה כי בתור תינוקת, היא נמצאה בתוך ההר עצמו, סמוך לדלת נעולה וכי הוריה הביולוגים מעולם לא היו ידועים. בניסיון לפתוח את הדלת המסתורית, אלוי נעמדת מולה כאשר סורק לייזר סורק את גופה וקול רובוטי נשי אומר את המשפט "המתן לזיהוי. שגיאה: מרשם אלפא הושחת - הזיהוי לא יכול להיות מאושר. כניסה נדחתה." שממנו אלוי והמטריארך מסיקות כי אלוי "פגומה" וכי עליה למצוא דרך לתקן זאת. המטריארך מכתירות את אלוי כמחפשת, דבר המאפשר לה לצאת משטחי הנורה ללא חשש מנידוי. בדרכה, היא פוגשת באולין משבט האוסרם, אשר היה נוכח בערב טרם המבחן ודיבר מעט עם אלוי. אולין, אשר מתגלה כבעל מכשיר פוקוס כמו אלוי, אומר לה כי חברי הכת שתקפו בהוכחה הם חלק מכת הנקראת האקליפס (ליקוי חמה) וכי היא סומנה כמטרה בעקבות כך שיש בינה לבין מדענית מהעולם הישן בשם ד"ר אליזבת סובק דמיון חיצוני חזק. טרם יציאתה של אלוי למסע החיפושים שלה, השבט מותקף על ידי מכונה בשם "המשחית" אשר נשלטת על ידי חבר הכת ויכולה להשתלט על מכונות אחרות ולהשחיתן. אלוי מצליחה לחסל את המכונה ומוציאה ממנה חלק בשם "Overdrive", אותו מחברת לחניתה ובכך אלוי יכולה להשתלט על מכונות שונות כרצונה ולגרום להן להילחם בשבילה או לשמש כאמצעי תחבורה. במהלך מסעה בשטחי צללי הקרג'ה, כת אשר חבריה היו הנתינים של מלך השמש ה-13 ועדיין תומכים בדרכו, אלוי נכנסת לחורבות של מתקן השייך לחברת פארו פתרונות אוטומטיים (Faro Automated Solutions) ומגלה כי העולם העתיק הושמד לפני כ-1,000 שנים כאשר חברת פארו, שהוקמה ונוהלה בידי טד פארו, איבדה את השליטה במכונות הצבאיות "שומרות השלום" שלה, אשר נועדו במקור למנוע מלחמות ולשמור על שלום בין מדינות העולם. המכונות, אשר מסוגלות להשתכפל לבדן ומשתמשות בביומסה כדלק, השתלטו על כדור הארץ איכלו את הביוספריה של כוכב הלכת והשמידו את כל החיים בכדור הארץ, באירוע המכונה מגפת פארו (Faro Plague). אלוי גם מגלה על פרויקט זירו דוואן (Project Zero Dawn; פרויקט שחר חדש), מבצע סודי אשר הוצע ונוהל על ידי ד"ר סובק, אשר נועד לאכלס מחדש את החיים בכדור הארץ ולכבות את כלל מכונות הפארו.

במקביל, אדם מסתורי בשם סיילנס, אשר מתעניין בחשיפת הסודות של הישנים, יוצר קשר עם אלוי. בעזרתו אלוי לומדת כי ד"ר סובק נשלחה לנמל חלל, אשר ממוקם מתחת למצודה - מקום המפקדה של כת האקליפס, על מנת להשלים את פרויקט זירו דוואן. אלוי מגיעה לנמל החלל שעומד כחורבות ומגלה כי פרויקט זירו דוואן הייתה מערכת תת-קרקעית שלמה של מסדי נתונים, מפעלים ומפעלי שכפול המנוהלים בלעדית על ידי בינה מלאכותית מתקדמת בשם גאיה. ברגע שכלל החיים בכדור הארץ ייכחדו, גאיה מתוכננת להפעיל מתקפת נגד המכונות שתשלח אות כיבוי לכלל מכונות הפארו ובאמצעות תתי-המערכות שלה, לשחזר את החיים והביוספרה של כדור הארץ: אתר המיועדת לחיטוי וניקוי אטמוספירת כדור הארץ, אפולו המשמשת כבסיס הנתונים של כל מכלול הידע האנושי, ארטמיס המשמשת לשימור ושחזור בעלי החיים, דמטר המיועדת לשחזר את הביוספרה של כדור הארץ, איליתיה המיועדת לשחזר את בני האדם על ידי מאגר DNA נרחבים ואינקובטורים, הפייסטוס המיועדת ליצור מכונות לסיוע בשחזור הביוספרה והחיים, מינרווה האחראית על שידור אות הכיבוי למכונות הפארו, פוסידון האחראית לניקוי וחיטוי מקורות המים בכדור הארץ והדס האחראית על השמדת כל החיים בכדור הארץ ואתחול מחדש של כל התהליך במקרה של כשל קריטי באחת ממערכות גאיה או במקרה של תוצאה לא רצויה. לאחר שכדור הארץ ראוי שוב לחיים, גאיה מתוכננת להשתמש בתת-המערכת איליתיה על מנת לאכלס מחדש את בני האדם ובאמצעות תת-מערכת אפולו ללמד אותם לא לחזור על אותן הטעויות שבני האדם "הישנים" ביצעו. כאשר אלוי מגיעה למשרדה של ד"ר סובק, אלוי מורידה את רישום האלפא למכשיר הפוקוס שלה על מנת לקבל גישה לדלת המסתורית הנעולה הנמצאת בהר של "אם-כל", היא נתפסת על ידי היילס ונידונה למוות במצודה, אך מצליחה לברוח בעזרת סיילנס. בדרכה חזרה, אלוי מצליחה להדוף התקפה של האקליפס כלפי שבט הנורה ולהגיע להר.

אלוי מצליחה לפתוח את הדלת המסתורית ומגלה כי המתקן אליו נכנסה הוא אחד מהמתקנים של תת-המערכת איליתיה. כמו כן אלוי מגלה כי כ-19 שנים קודם לכן, אות מסתורי שגאיה קלטה גרם לכלל תת-המערכות של גאיה לפעול באופן עצמאי. מחשש שהדס ינסה להשמיד את כלל החיים בכדור הארץ, כשאין עליו מגבלות, גאיה מחליטה לפוצץ ולהשמיד את עצמה כמוצא אחרון, אך לא מספיקה לכבות את הדס בטרם עשתה זאת. כאמצעי אבטחה וכיוון שד"ר סובק אינה בחיים אחרי זמן כה רב, גאיה מחליטה לשבט את ד"ר סובק מדגימת דנ"א, על מנת שהשיבוט, יוכל לגשת למתקנים של גאיה, לקחת מכשיר הקרוי "Master Overdrive" ובעזרתו לכבות את הדס. אלוי מבינה כי היא יתומה עוד מלידתה וכי הסיבה שהיא דומה חיצונית לד"ר סובק ויכולה לגשת למתקנים כד"ר סובק היא כיוון שלא נוצרה באופן טבעי, אלא היא השיבוט אותו גאיה יצרה בעזרת תת-המערכת איליתיה. בעקבות הגילויים האלו, אלוי מציבה את יעדה הבא, מתקן גאיה פריים השוכן בלב ליבו של הר ובו נמצאת מערכת גאיה. כאשר אלוי מגיעה למקום, היא מגלה כי בעקבות ההקרבה של גאיה, רוב ההר יחד עם המתקן נהרסו כליל, אך מצליחה להשיג את מכשיר ה-Master Overdrive. אלוי מגלה כי ד"ר סובק הקריבה את חייה על מנת שמכונות פארו לא יימצאו את גאיה ושצוות קטן נותר לשמור ולנטר את גאיה. היא מגלה גם כי זמן קצר לאחר הפעלת מערכת גאיה, טד פארו מוחק ומטהר את אפולו, או לפחות מוחק את הגישה אליו מגאיה, על מנת לממש את תפיסתו בניהיליזם (וכן במטרה למנוע מבני האדם החדשים לחזור על הטעויות של אנשי העבר) ונוצר מצב בו רמת הידע של בני האדם החדשים שנוצרו באמצעות איליתיה הוגבל לרמת הידע של גן ילדים ולרמה שבטית בלבד וכן הורג את כל שאר חברי הצוות במתקן. בדרכה חזרה מהמתקן, סיילנס מופיע ומתוודה בפניה כי הוא זה שהקים את כת האקליפס והיה חייל של הדס, עד שהבין מה מטרותיו האמיתיות: הדס מתכוון לשדר אות אשר מיועד להפעיל את כל מכונות הפארו על מנת להשמיד את כל החיים בכדור הארץ. לאחר קרב קשה וקטלני בעיר מרידיאן, אלוי הורגת את הליס ודוקרת את הדס עם חניתה המצוידת במכשיר ה-Master Overdrive, שמכבה אותו, את כל מכונות הפארו שהופעלו ומסיימת את המלחמה. באפילוג, אלוי מגיעה לביתה הישן של ד"ר סובק, מוצאת את גופתה ומתאבלת עליה. בסצנה שאחרי הכתוביות, נראה כי הדס שרד, אך סיילנס תפס ולכד אותו והוא מתכוון לחקור את הדס על מנת למצוא מי אחראי על שליחת האות שהפעיל אותו מלכתחילה.

#### The Frozen Wilds

עלילת ההרחבה מתרחשת במקביל לעלילת המשחק ומתחילה כאשר אלוי פוגשת סוחר בגבול נורה-קארג'ה האומר לה כי לאחרונה הופיעו מכונות מסוכנות ומסתוריות בחתך (The Cut), ביתם של שבט הבאנוק. אלוי מגיעה לחתך ולומדת מהצ'יף המקומי אראטק כי שבט הבאנוק מנסה להילחם בדימון (Daemon, שד) הנמצא בהר געש פעיל המכונה "תוף הרעם" ("Thunder's Drum"), אשר גורם לכאורה למכונות בסביבה לתקוף את השבט. אף על פי כן, המתקפה הראשונה של השבט כנגד אותו הדימון נחלה כישלון חרוץ ורבים מלוחמי הבאנוק נהרגו בקרב וכן השאמנית של השבט, אוראה, נעלמה. אלוי מחפשת אחר אוראה ובמסעה נתקלת במגדלים רובוטים משונים אשר משחיתים כל מכונה אשר נמצאת בקרבתם. היא מצליחה לאתר את אוראה בחורבות של מתקן מהעולם העתיק שנהפך למקדש של הבאנוק, שבו מאמינים כי קיימת רוח קדושה של מכונה. אלוי מצליחה ליצור קשר עם הרוח, אשר מזהירה את אוראה כי הדימון חוסם את דרכי התקשורת שלה, אך הדימון במהרה מנתק את הקשר. אלוי ואוראה מסכימות לעבוד יחדיו על מנת להביס את הדימון, אך כדי לעשות זאת עליה קודם להגיע להר הגעש שגישתו נחסמה על ידי אראטק, כיוון שאינו מסכים לאבדות נוספות. על מנת לקבל גישה מחדש, אלוי מאתגרת את אראטק לתפקיד הצ'יף ובשיחה ביניהם מתגלה כי אוראה וארטאק הם אחים.

במהלך האתגר בין אלוי לארטאק, האתגר נפסק בעקבות התקפה של מכונות דמוניות. הם מצטוותים יחדיו והורגים את המכונות ובעקבות כך אראטק מוותר על תוארו כצ'יף, לאחר שהתרשם מיכולותיה של אלוי. אלוי, אוראה ואראטק מגיעים לתוף הרעם. הם נכנסים לתוך חורבות מתקן של העולם הישן ואלוי מגלה כי הרוח היא בעצם סייאן (CYAN), מערכת בינה מלאכותית חזקה שתוכננה ונועדה למנוע את התפרצותה של קלדרת ילוסטון. במסעם עמוק יותר בתוך המתקן, השלישייה מגלה כי הדימון השתלט על רוב המתקן, אך סייאן מציעה להשתמש בלבה מהקלדרה על מנת להשמיד את האזורים הנגועים בעוד לשמור על שלמות המתקן. כמו כן הם מגלים כי הדימון הוא בעצם הפייסטוס, אחת מתת-המערכות של גאיה שמייצרת מכונות. השלישייה נלחמת בהגנותיו של הפייסטוס ואוראה מקריבה את עצמה על מנת לעקוף את ליבתה של סייאן ולאפשר לה לעבור למתקן אחר ולהשמיד את המתקן הנוכחי ביחד עם הדימון. אלוי ואראטק בקושי מספיקים לצאת מהמתקן בחיים. אלוי חוזרת למקדש של הבאנוק, היכן שסייאן העבירה את עצמה ומדברת איתה על מנת להשיג מידע נוסף עליה, על המתקן ועל העולם העתיק, אך מזהירה את אלוי כי הפייסטוס עדיין פעיל היכנשהו וימשיך לבנות מכונות אשר מיועדות להרג בני אדם, הסיבה שבגללה הפייסטוס השתלט על המתקן של סייאן קודם לכן. אראטק מודה לאלוי על כל מעשיה ועזרתה לשבט הבאנוק ואלוי מחזירה לו את תואר הצ'יף בטרם ממשיכה לדרכה.

דמויות
------

### שבטים וארגונים

#### נורה

הנורה (**Nora**)

* **אלוי** (**Aloy**; נולדה ב-4 באפריל 3021; מדובבת על ידי אשלי ברץ') – דמות הפרוטגוניסט במשחק ושיבוט של ד"ר אליזבת' סובק. אלוי היא חברה בשבט הנורה ומאז לידתה היא דחויה מכיוון שנולדה ללא אם ולכן היא אומצה על ידי רוסט. בהגיעה לגיל 19, אלוי משתתפת בטקס "ההוכחה" של השבט במטרה להתקבל כחברה אליו ולאחר מכן יוצאת למסע במטרה להבין מי היא ומהיכן היא הגיעה.
* **רוסט** (**Rost**; נהרג ב-3040; מדובב על ידי ג'. ב. בלנק) – דחוי משבט הנורה שאימץ את אלוי מינקותה. בצעירותו, היה אחד "המחפשים" של השבט ואיבד את אשתו ובתו במלחמה מול שבט אחר. בעקבות זאת, רוסט ביקש אישור מהמטראירכיות להפוך ל-"מחפש מוות" - לוחם שהוכרז בפני השבט כמת במטרה לנקום. רוסט מצליח לנקום ברוצחי משפחתו, אך מוחזר לשבט על ידי מחפשת אחרת. בהבינו שמחפש מוות לא יכול לחזור לחיים באורח פלא, רוסט הוגלה מהשבט. רוסט נרצח בקרב בזמן טקס ההוכחה בניסיונו להגן על אלוי.
* **באסט** (**Bast**; נולד ב-3021–3022, נרצח ב-3040; מדובב על ידי ברוס פפנברוק ולאורנס בוורד) –
* **קארסט** (**Karst**; נהרג ב-3040; מדובב על ידי סטיב פורסט) –
* **טב' *(*Teb**; מדובב על ידי אקו מיטצ'ל) –
* **טריסה** (**Teersa**; מדובבת על ידי ניקולטה מקנזי) –
* **לנסרה** (**Lansra**; מדובבת על ידי איב קרפף) –
* **ג'זה** (**Jezza**; מדובבת על ידי רייצ'ל אטקינס) –
* **סונה** (**Sona**; מדובבת על ידי אדג'ואה אנדוא) –
* **ואלה** (**Vala**; נולדה ב-3021-3022; נרצחה ב-3040; מדובבת על ידי אלנה סאורל) –
* **ורל** (**Varl**; מדובב על ידי ג'ון מקמילאן) –
* **רש** (**Resh**; מדובב על ידי הארי מיירס) –
* **נאקואה** (**Nakoa**; מדובבת על ידי קרולין אמר) –

#### קארג'ה

הקארג'ה (**Carja**)

**צללי הקרג'ה או הקרג'ה בצללים או אקליפס** (**The Carja in Shadow/Shadow Carja/The Eclipse**) הם כת שהוקמה על ידי.

#### אוסרם

האוסרם (**Oseram**)

#### באנוק

הבאנוק (**Banuk**)

#### טנקת'

הטנקת' (**Tenakth**)

#### אוטארו

האוטארו (**Utaru**)

#### צריף הציידים

צריף הציידים (**The Hunter's Lodge**)

### הישנים

הישנים (**The Old Ones** או **Old Ones**) הוא כינוי לבני האדם שחיו משחר ההיסטוריה האנושית ועד אמצע המאה ה-21 (שנת 2066 לערך).

* **באשר מאטי** (**Bashar Mati**) –

#### צוות פרויקט זירו דוואן

* **גנרל אהרון הרס** (**General Aaron Herres**) –
* **ד"ר אליזבת סובק** (**Dr. Elisabet Sobeck**) – מהנדסת רובונאוטיקה מוכשרת שעבדה בצעירותה בחברה של טד פארו, אך החליטה להתפטר בגלל אי הסכמות עם מייסד החברה. לאחר שמגפת פארו גורמת לרובוטי המלחמה להרוג את האנושות, היא מסיקה שהאנושות הנוכחית אבודה, אבל דור חדש שיגיע יכול לשקם את העולם ומתחילה ביצירת פרויקט זירו דוואן. בעקבות התקוממות מערכת האדס, המערכת גאיה יוצרת שכפול גנטי זהה לד"ר סובק (אלוי) במטרה שזאת תכבה את האדס ותציל את האנושות מפני המכונות. בסוף המשחק אלוי מגיעה לביתה של סובק ומתאבלת למול גופתה.
* **ברד אנדק** (**Brad Andac**) –
* **טרביס טייט** (**Travis Tate**) –
* **ת'אודור "טד" פארו** (**Theodor "Ted" Faro**) – אנטגוניסט משנה במשחק. במקור בעלים של תאגיד צבאי שהמציא רובוטי מלחמה שנועדו לשמור על השלום, אולם בגלל תקלה טכנית, הרובוטים החלו להשתולל ולהרוג את כל בני האדם. למרות יריבותו עם ד"ר סובק, הוא מסכים לשתף עמה פעולה ביצירת פרויקט "זירו דוואן", אך לקראת סופו הוא רוצח את כל אנשי המחקר ומוחק את המידע ממערכת "אפולו" במטרה למנוע מבני האדם החדשים לחזור על הטעויות של בני דורו.

#### צוות פרויקט פיירברייק והפארק הלאומי של ילוסטון

* **ד"ר קני צ'או** (**Dr. Kenny Chau**) –
* **ד"ר אניטה סנדובל** (**Dr. Anita Sandoval**) –
* **דודגר "דוד" בלוינס** (**Dodger "Dod" Blevins**) –

#### בינות מלאכותיות

הבינות המלאכותיות (**Artificial intelligences**) הן שם כללי למערכות מחשב אוטונומיות בעלות בינה מלאכותית חזקה שהוקמו על ידי הישנים, למטרות שונות.

* **גאיה** (**GAIA**; מדובבת על ידי לסלי אוואן) – גאיה היא מערכת הבינה המלאכותית החזקה ביותר שנוצרה אי פעם על ידי האנושות, אשר שוכנת במתקן גאיה פריים הנמצא בליבו של הר ומשמשת כבסיס לפרויקט זירו דון. גאיה השמידה את עצמה 19 שנים לפני עלילת המשחק, ב-4 באפריל 3020, כניסיון למנוע מהאדס לפעול כרצונו. לאחר שלא הצליחה לעצור את האדס וטרם השמדתה העצמית, גאיה יצרה שכפול מהדנ"א של ד"ר סובק על מנת שזאת תכבה את האדס.
	+ **האדס** (**HADES**; מדובב על ידי ג'ון גונזלס) – היא תת-מערכת של גאיה אשר נועדה להשמיד את כלל החיים בכדור הארץ ולשמש כמתג חירום אם ישנו כשל באחד מהתהליכים שגאיה מבצעת. במהלך האירועים שקדמו לעלילה, האדס קיבל אות ממקור לא מזוהה ופיתח מודעות. האדס הסיק שבני האדם ראויים להכחדה. בסוף המשחק הוא נלכד על ידי סיילס לצורכי מחקר ומושמד סופית באירועי המשחק השני. האדס הוא האנטגוניסט הראשי במשחק.
	+ **הפייסטוס** (**HEPHAESTUS**; מדובב על ידי סטפן אשטון פרנק) – הפייסטוס היא תת-מערכת של גאיה שנועדה ליצור מכונות על פי דרישותיה של גאיה להארצת כדור הארץ מחדש. הפייסטוס הוא האנטגוניסט הראשי בהרחבה The Frozen Wilds. בהמשך מתגלה כי הסיבה להיותם של המכונות אגרסיביות ותוקפניות כלפי בני אדם היא בעקבות כך שבני האדם צדים את המכונות והפייסטוס מסיק מכך שבני האדם הם איום.
	+ **מינרווה** (**MINERVA**) – מינרווה היא תת-מערכת של גאיה אשר אחראית על שידור קוד הכיבוי למכונות שנוצרו על ידי פארו.
	+ **אתר** (**AETHER**) – אתר היא תת-מערכת של גאיה אשר נועדה לנקות את אטמוספירת כדור הארץ ממזהמים.
	+ **פוסידון** (**POSEIDON**) – פוסידון היא תת-מערכת של גאיה אשר אחראית לנקות את האוקיינוסים, הימים, האגמים וכלל מקורות המים בכדור הארץ ממזהמים.
	+ **דמטר** (**DEMETER**) – דמטר היא תת-מערכת של גאיה אשר אחראית לשחזור מחדש של הביוספירה הצמחית בכדור הארץ.
	+ **ארטמיס** (**ARTEMIS**) – ארטמיס היא תת-מערכת של גאיה אשר אחראית לשחזור מחדש של בעלי החיים וליישבם מחדש בכדור הארץ, אם כי לא לגמרי השלימה את יעודה שכן היא תוכנתתה בסופו של דבר לעבור לשליטת המין האנושי כדי להציג בעלי חיים מסוגים גדולים וכאלה שדורשים שימור רב יותר, ובשל מחיקת אפולו לא היה ניתן לעשות זאת מה שהותיר את כדור הארץ רק עם בעלי חיים בסיסיים בזמן הנוכחי של המשחק.
	+ **איליתיה** (**ELEUTHIA**) – איליתיה היא תת-מערכת של גאיה לשחזור מחדש של המין האנושי.
	+ **אפולו** (**APOLLO**) – אפולו היא תת-מערכת של גאיה אשר משמשת כארכיון הידע האנושי משחר ההיסטוריה לשימושם של בני האדם בעתיד הרחוק. לקראת סוף המשחק, אלוי מגלה כי אפולו טוהרה ונמחקה כליל על ידי טד פרו עצמו, שפחד כי בעזרת הידע, האנושות החדשה תחזור על אותן הטעויות שהאנושות הקודמת ביצעה. בעקבות פעולותיו של טד פארו, בני האדם החדשים נולדו עם ידע מינימלי על העולם בו הם חיים (הידע הבסיסי שקיבלו הוא ברמת גן ילדים) ולכן הם התחלקו לשבטים. אף על פי כן, מערכת אפולו מופיעה כ-"מנותקת" בלבד וייתכן והיא לא נמחקה ושחלק מהמאגר נשמר.
* **וואסט סילבר** (**VAST SILVER**) –
* **סייאן** (**CYAN**; ראשי תיבות של **Caldera of Yellowstone Analytic Network**, בתרגום לעברית: **רשת אנליטית של קלדרת ילוסטון**; מדובבת על ידי לאורל לפקוב) – מערכת בינה מלאכותית עצמאית מפרויקט זירו דון שנוצרה בשביל לדחות התפרציות עתידות של קלדרת ילוסטון.

### מכונות

|  |  |  |  |  |  |  |  |
| --- | --- | --- | --- | --- | --- | --- | --- |
| * **וואטצ'ר** (**Watcher**; מילולית: צופה) – הוואטצ'ר היא המכונה הראשונה שאלוי פוגשת במשחק. הוואטצ'ר היא מכונת סיור חדת-עין, אשר גם מהווה את חולשתה ונשקה הראשי - ירי פלזמה.
	+ **וואטצ'ר אדום-עין** (**Redeye Watcher**) – וואטצ'ר אדום-עין היא ויריאציה חזקה של מכונת הוואטצ'ר, אשר עמידה יותר מפני מתקפות על עינה.
* **סטריידר** (**Strider**) –
* **טאלנק** (**Tallneck**; מילולית: גבוה-צוואר) – הטאלנק הן מכונות בגובה של עשרות מטרים ומשמשות כתחנות שידור בין המכונות אחרות וכתחנות לאיסוף מידע טופוגרפי ומטאורולוגי של האזור בו הן משוטטות. עקיפת טאלנק מאפשרת חשיפת נקודות ציון במפה כמו מיקומם של מכונות אחרות. הטאלנק הן המכונות הידועות היחידות שאינן אגרסיביות ותוקפניות כלפי בני האדם. בנוסף לכך, הטאלנק הן המכונות היחידות שלא ניתן להשמיד במשחק.
* **סקראפר** (**Scrapper**; מילולית: חופר גרוטאות) –
* **גראזר** (**Grazer**) –
* **בוארדהד** (**Broadhead**) –
* **לנסהורן** (**Lancehorn**) –
* **צ'ארג'ר** (**Charger**; מילולית: מסתער) –
* **לונג-לג** (**Longleg**; מילולית: ארוך-רגל) –
* **סאוו-טות'** (**Sawtooth**; מילולית: שן המסור) –
 | * **טרמפלר** (**Trampler**) –
* **קורופטר** (**Corruptor**; מילולית: משחית) – הקורופטר היא מכונה שנשלטת על ידי האקליפס ומטרתה להשתלט על מכונות ורשתות תקשורת, מה שגורם למכונות להיות "מושחתות".
* **גלינטוואק** (**Glinthawk**) –
* **בלוובק אש** (**Fire Bellowback**) –
* **בלוובק קרח** (**Freeze Bellowback**) –
* **סטלקר** (**Stalker**; מילולית: סטוקר) –
* **של-וולקר** (**Shell-Walker**; מילולית: תרמיל מהלך) –
* **ראבאג'ר** (**Ravager**) –
* **סנפמאוו** (**Snapmaw**) –
* **רוקברייקר** (**Rockbreaker**; מילולית: שובר אבנים) –
 | * **בהמות** (**Behemoth**) –
* **ת'אנדר-ג'אוו** (**Thunderjaw**; מילולית: לסת הברק) –
* **סטורמ-בירד** (**Stormbird**; מילולית: ציפור הסערה) –
* **דת'-ברינגר** (**Deathbringer**; מילולית: מביא מוות) –
* **מכונות מושחתות** (**Corrupted Machines**) – מכונות מושחתות הן מכונות שמכונת קורופטר השתלטה עליהן. מכונות אלו לא ניתנות לעקיפה (Override) והן חזקות ואגרסיביות יותר ממכונות רגילות.

מכונות המופיעות בהרחבה
* **סקורצ'ר** (**Scorcher**) –
* **טפר קרח** (**Frostclaw**) –
* **טפר אש** (**Fireclaw**) –
* **מגדל שליטה** (**Control Tower**) – מגדל שליטה היא מכונה פאסיבית אשר אינה מסבה נזק ישיר לשחקן. במקום זאת, היא מחזקת מכונות אחרות הנמצאות בקרבתה ונותנת להן חסינות מפני מתקפות חשמל.
* **מכונות דמוניות** (**Daemonic Machines**) – מכונות דמוניות הן מכונות שהדימון השתלט עליהן. בדומה למכונות מושחתות, הן לא ניתנות לעקיפה והן חזקות ואגרסיביות יותר ממכונות רגילות.
 |  |  |  |  |  |

פיתוח
-----

הפיתוח החל בשנת 2011, עם מנהל המשחק מאטישז דה ז'ונג (Mathijs de Jonge). הקונספט מציג את הניגוד בין היופי והסכנה שמופיע במשחק. Guerrilla Games רצו שהמשחק התבסס על ניסוי וטעייה ולכן בחרו שלא לעשות שלבי הדרכה. מנוע המשחק, Decima, תוכנן בעבר עבור Killzone Shadow Fall ושונה עבור Horizon Zero Dawn, המותג החדש שפותח על ידי Guerrilla Games מאז Killzone ב־2004, וגם הניסיון הראשון של הסטודיו לפתח משחק תפקידים.

Horizon Zero dawn: The frozen wilds היא חבילת ההרחבה וההמשך למשחק, אשר נחשפה בכנס E3 2017 ויצאה באוקטובר 2017, שם אלוי מגלה על קיומו של שבט סודי אשר חי בהרים ומגלה על רובוטים חדשים ועל הסכנות הרבות לשבט אותם אלוי בהמשך מנסה לעצור.

פסקול
-----

פסקול המשחק הולחן על ידי ג'וריס דה מן, הלהקה הבריטית The Flight, ג'ונתן ווליאמס ונילס ואן גר לסט בליווי הזמרת הגרמנית ג'ולי אלוון והוא כולל 80 רצועות באורך כולל של 4 שעות ו-25 שניות המפוצלים ל-4 דיסקים שונים אשר יצאו לאור ב-10 במרץ 2017.


| Horizon Zero Dawn Original Soundtrack - דיסק 1 / חלק 1 |
| --- |
| מס' | שם | לחן | שירה | משך |
| 1. | Prologue | ג'וריס דה מן | ג'ולי אלוון | 5:29 |
| 2. | Aloy's Theme | ג'וריס דה מן | ג'ולי אלוון | 2:31 |
| 3. | Motherless | ג'וריס דה מן | ג'ולי אלוון | 1:41 |
| 4. | Vanished Voices | ג'וריס דה מן | ג'ולי אלוון | 1:25 |
| 5. | Seal Your Lips | ג'וריס דה מן |   | 1:32 |
| 6. | The Welcome of Stones | ג'וריס דה מן |   | 1:21 |
| 7. | Tell Me | ג'וריס דה מן | ג'ולי אלוון | 2:06 |
| 8. | The Point of the Spear | ג'וריס דה מן |   | 1:44 |
| 9. | Years of Training | The Flight |   | 2:23 |
| 10. | The Blessing | The Flight |   | 1:53 |
| 11. | The Proving | ג'וריס דה מן | ג'ולי אלוון | 1:43 |
| 12. | A Boon | ג'וריס דה מן |   | 1:38 |
| 13. | Where You Came From | ג'וריס דה מן, The Flight |   | 2:24 |
| 14. | Identification | The Flight |   | 1:02 |
| 15. | What the Seeker Had Sought | ג'וריס דה מן | ג'ולי אלוון | 1:21 |
| 16. | Anointed | ג'וריס דה מן |   | 2:26 |
| 17. | Seized From the Depths | ג'וריס דה מן |   | 2:00 |
| 18. | Hologram Myth | ג'וריס דה מן | ג'ולי אלוון | 3:36 |
| 19. | The Bad News | ג'וריס דה מן | ג'ולי אלוון | 3:05 |
| 20. | The Good News | ג'וריס דה מן | ג'ולי אלוון | 3:47 |
| 21. | The Cavalry Breaks Through | ג'וריס דה מן | ג'ולי אלוון | 1:46 |
| 22. | Victory | ג'וריס דה מן | ג'ולי אלוון | 3:03 |
| 23. | Homecoming | ג'וריס דה מן | ג'ולי אלוון | 2:57 |
| 24. | To the Hunt! | נילס ואן גר לסט |   | 4:29 |
| 25. | Prologue (Early Sketch Style) | ג'וריס דה מן |   | 1:30 |
| 26. | Song for Aloy | ג'וריס דה מן | ג'ולי אלוון | 1:25 |
| **משך כולל:** | **1:00:17** |

| Horizon Zero Dawn Original Soundtrack - דיסק 2 / חלק 2 |
| --- |
| מס' | שם | לחן | משך |
| 1. | Within the Embrace | ג'וריס דה מן | 4:21 |
| 2. | In Great Strides | ג'וריס דה מן, The Flight | 4:24 |
| 3. | Her Breath, Her Land | ג'וריס דה מן | 4:59 |
| 4. | On Our Mother's Shoulders | ג'וריס דה מן | 4:46 |
| 5. | Haze and Renewal | The Flight | 1:08 |
| 6. | A Truth Whispered At Night | ג'וריס דה מן | 4:05 |
| 7. | Trails in the Darkness | ג'וריס דה מן | 4:23 |
| 8. | Machine Dreams | ג'וריס דה מן | 4:51 |
| 9. | Cloudpart | The Flight | 0:50 |
| 10. | The World and All Its Lessons | ג'וריס דה מן, The Flight | 3:39 |
| 11. | This New Wilderness | ג'וריס דה מן, The Flight | 5:22 |
| 12. | Territory of None | The Flight | 6:43 |
| 13. | A Wanderer's Work | The Flight | 6:34 |
| 14. | Brave, New | ג'וריס דה מן, The Flight | 5:20 |
| 15. | The Memory of Old Walls | The Flight | 4:31 |
| **משך כולל:** | **1:05:56** |

| Horizon Zero Dawn Original Soundtrack - דיסק 3 / חלק 3 |
| --- |
| מס' | שם | לחן | שירה | משך |
| 1. | Aloy's Journey | ג'וריס דה מן | ג'ולי אלוון | 3:03 |
| 2. | Meridian, Shining | ג'וריס דה מן |   | 4:00 |
| 3. | City on the Mesa | ג'וריס דה מן |   | 4:07 |
| 4. | Envoys | ג'וריס דה מן |   | 2:19 |
| 5. | Beads Fallen On Bronze | The Flight |   | 0:50 |
| 6. | All That the Light Reaches | The Flight |   | 7:12 |
| 7. | A Resplendent Soil | The Flight |   | 5:11 |
| 8. | Another Day Rusts | The Flight |   | 1:17 |
| 9. | Across the Daybrink | The Flight |   | 1:24 |
| 10. | Delver's Hymnal | ג'וריס דה מן, The Flight |   | 4:04 |
| 11. | To Call Our Own | ג'וריס דה מן |   | 4:37 |
| 12. | Your Hand of Sun and Jewels (Carja Traditional) | The Flight |   | 2:09 |
| 13. | KunaBass Solo | The Flight |   | 1:01 |
| 14. | Iron Pendulum Solo | The Flight |   | 0:29 |
| 15. | Braumdrum Solo | The Flight |   | 0:51 |
| 16. | Go Like Time Around an Arrow | נילס ואן גר לסט |   | 5:38 |
| 17. | Song to the Sun – Dawning | ג'ונתן ווליאמס |   | 2:18 |
| 18. | Song to the Sun – Midday | ג'ונתן ווליאמס |   | 3:23 |
| 19. | Song to the Sun – Evening | ג'ונתן ווליאמס |   | 3:54 |
| 20. | Nora u Norawea | ג'ונתן ווליאמס |   | 2:12 |
| **משך כולל:** | **59:59** |

| Horizon Zero Dawn Original Soundtrack - דיסק 4 / חלק 4 |
| --- |
| מס' | שם | לחן | שירה | משך |
| 1. | The Spreading Eclipse | The Flight |   | 5:36 |
| 2. | The Demon Remade | The Flight |   | 1:26 |
| 3. | Force Multiplication | ג'וריס דה מן |   | 4:00 |
| 4. | Buried Shadow | The Flight |   | 0:57 |
| 5. | Battle Begins | The Flight |   | 1:53 |
| 6. | The Future By Its Throat | The Flight |   | 3:13 |
| 7. | Hold the Ridge | The Flight |   | 3:54 |
| 8. | Overrun | The Flight |   | 1:31 |
| 9. | Countdown to Zero | The Flight |   | 1:25 |
| 10. | Planned Obsolescence | The Flight |   | 3:24 |
| 11. | Colossal | ג'וריס דה מן |   | 4:15 |
| 12. | Threat Assessment | The Flight |   | 1:46 |
| 13. | Will Against Will | ג'וריס דה מן, The Flight | ג'ולי אלוון | 3:06 |
| 14. | Drawn to Strife | ג'וריס דה מן |   | 2:45 |
| 15. | Little Ones | The Flight |   | 3:38 |
| 16. | Beasts of Steel | ג'וריס דה מן |   | 2:45 |
| 17. | Drums in the Sun Ring | נילס ואן גר לסט |   | 6:07 |
| 18. | Death and Rebirth | The Flight |   | 1:13 |
| 19. | A Storm in the West | The Flight |   | 1:19 |
| **משך כולל:** | **54:13** |

  

הפסקול להרחבה The Frozen Wilds הולחן על ידי ג'וריס דה מן, הלהקה The Flight ונילס ואן גר לסט ואינו כולל קטעי שירה, יצא לאור יחד עם ההרחבה ב-7 בנובמבר 2017 וכולל 23 רצועות נוספות באורך כולל של 48 דקות ו-42 שניות.


| Horizon Zero Dawn: The Frozen Wilds Original Soundtrack |
| --- |
| מס' | שם | לחן | משך |
| 1. | Into The Frozen Wilds | ג'וריס דה מן | 1:11 |
| 2. | The Fate We Long For | ג'וריס דה מן | 1:15 |
| 3. | To Be Banuk | ג'וריס דה מן | 2:15 |
| 4. | White Falls | ג'וריס דה מן | 3:58 |
| 5. | A New Hunter | The Flight | 0:36 |
| 6. | For The Werak | ג'וריס דה מן | 1:37 |
| 7. | Shadow On The Snow | ג'וריס דה מן | 1:15 |
| 8. | The Frostclaws | The Flight | 0:43 |
| 9. | Survive, Prevail | ג'וריס דה מן | 2:27 |
| 10. | Night Hushes Song | ג'וריס דה מן | 4:15 |
| 11. | Not Up, Through | The Flight | 1:57 |
| 12. | Threshold | The Flight | 1:16 |
| 13. | Cyan | The Flight | 2:44 |
| 14. | Spirits Released | The Flight | 2:47 |
| 15. | The Light Of Her Voice | ג'וריס דה מן | 1:41 |
| 16. | Out From Thunder | ג'וריס דה מן | 2:14 |
| 17. | Breathstill | ג'וריס דה מן | 1:15 |
| 18. | Exposure | The Flight | 0:53 |
| 19. | The Delve | ג'וריס דה מן | 0:41 |
| 20. | Not Alone | ג'וריס דה מן | 1:25 |
| 21. | On A Cold Trail | ג'וריס דה מן | 4:16 |
| 22. | Running The Frost | נילס ואן גר לסט | 4:30 |
| 23. | Heat Trace | The Flight | 2:51 |
| **משך כולל:** | **48:42** |

ביקורת
------

| ציונים |
| --- |
| ציונים כללים |
| אתר | ציון |
| Metacritic | (PS4)‏ 89/100  (PC)‏ 84/100 |
| ציוני סקירה |
| אתר | ציון |
| Destructoid | 7.5/10 |
| EGM | 9/10 |
| Game Informer | 8.75/10 |
| GameSpot | 9/10 |
| GamesRadar+ |  |
| Giant Bomb |  |
| IGN | 9.3/10 |
| PC Gamer (ארצות הברית) | 86/100 |
| Polygon | 9.5/10 |
| VideoGamer.com | 8/10 |

Horizon Zero Dawn זכה בפרס עבור המשחק המקורי הטוב ביותר ב Game Critics Awards לשנים 2015 ו־2016. עם שחרור המשחק, הוא קיבל בדרך כלל ביקורות חיוביות מהמבקרים, אשר שיבחו את העולם הפתוח, את סיפור, את חזות המשחק, את הלחימה, את האופיו של אלוי ואת הביצוע הדיבוב על ידי השחקנית אשלי ברץ' (Ashly Burch). זה היה ההשקה הנמכרת ביותר של המותג הבלעדי על קונסולת פלייסטיישן 4, ונכון ליוני 2017, מכרה 3.4 מיליון עותקים.

### מכירות

### פרסים ומועמדויות

| רשימת פרסים ומועמדויות ל-*Horizon Zero Dawn* |
| --- |
| 

| שנה | פרס | קטגוריה | תוצאה | סימוכין |
| --- | --- | --- | --- | --- |
| **2015** | פרסי Game Critics | ההופעה הטובה ביותר | **מועמדות** |  |
| המשחק המקורי ביותר | **זכייה** |
| משחק הקונסולה הטוב ביותר | **מועמדות** |
| משחק הפעולה/הרפתקאות הטוב ביותר | **מועמדות** |
| **2016** | ההופעה הטובה ביותר | **מועמדות** |  |
| המשחק המקורי ביותר | **זכייה** |
| משחק הקונסולה הטוב ביותר | **מועמדות** |
| משחק הפעולה/הרתפקאות הטוב ביותר | **מועמדות** |
| Gamescom 2016 | התצוגה המקדימה הטובה ביותר | **זכייה** |  |
| פרסי הג'ויסטיק המוזהב | המשחק המבוקש ביותר | **מועמדות** |  |
| The Game Awards | המשחק המצופה ביותר | **מועמדות** |  |
| **2017** | פרסי The Independent Game Developers' Association | עיצוב אודיו | **מועמדות** |  |
| פרס מגוון | **מועמדות** |
| משחק תפקידים | **זכייה** |
| פרסי הג'ויסטיק המוזהב | הסיפור הטוב ביותר | **זכייה** |  |
| העיצוב החזותי הטוב ביותר | **זכייה** |
| ביצועי המשחק הטובים ביותר (אשלי ברץ') | **מועמדות** |
| משחק הפלייסטיישן הטוב ביותר | **זכייה** |
| משחק השנה האולטימטיבי | **מועמדות** |
| האודיו הטוב ביותר | **מועמדות** |
| The Game Awards | משחק השנה | **מועמדות** |  |
| בימוי המשחק הטוב ביותר | **מועמדות** |
| הנרטיב הטוב ביותר | **מועמדות** |
| בימוי האומנות הטוב ביותר | **מועמדות** |
| הביצועים הטובים ביותר (אשלי ברץ') | **מועמדות** |
| משחק הפעולה/הרפתקאות הטוב ביותר | **מועמדות** |
| **2018** | פרסי אנני ה-45 | הישג יוצא מן הכלל באנימציית דמויות במשחק וידאו | **מועמדות** |  |
| פרס גילדת הכותבים של אמריקה ה-70 | הישג יוצא מן הכלל בכתיבה במשחק וידאו | **זכייה** |  |
| פרסי D.I.C.E. השנתיים ה-21 | משחק השנה | **מועמדות** |  |
| משחק השנה מסוגת ההרפתקאות | **מועמדות** |
| הישג יוצא מן הכלל באנימציה | **מועמדות** |
| הישג יוצא מן הכלל בבימוי האומנות | **מועמדות** |
| הישג יוצא מן הכלל בדמות (אלוי) | **מועמדות** |
| הישג יוצא מן הכלל בהלחנת מוזיקה מקורית | **מועמדות** |
| הישג יוצא מן הכלל בסיפור | **זכייה** |
| הישג טכני יוצא מן הכלל | **זכייה** |
| הישג יוצא מן הכלל בעיצוב משחק | **מועמדות** |
| הישג יוצא מן הכלל בבימוי משחק | **מועמדות** |
| פרסי SXSW Gaming | מצוינות בהישג ויזואלי | **זכייה** |  |
| מצוינות באנימציה | **מועמדות** |
| הקניין הרוחני החדש המבטיח ביותר | **זכייה** |
| מצוינות במשחקיות | **מועמדות** |
| מצוינות בעיצוב | **מועמדות** |
| משחק הווידאו של השנה | **מועמדות** |
| פרסי Game Developers Choice | האודיו הטוב ביותר | **מועמדות** |  |
| העיצוב הטוב ביותר | **מועמדות** |
| הנרטיב הטוב ביותר | **מועמדות** |
| הטכנולוגיה הטובה ביותר | **זכייה** |
| העיצוב החזותי הטוב ביותר | **מועמדות** |
| משחק השנה | **מועמדות** |
| פרסי British Academy Games ה-14 | הישג אומנותי | **מועמדות** |  |
| הישג קולי | **מועמדות** |
| המשחק הטוב ביותר | **מועמדות** |
| עיצוב המשחק | **מועמדות** |
| מוזיקה | **מועמדות** |
| נרטיב | **מועמדות** |
| תכונה מקורית | **זכייה** |
| מבצע (אשלי ברץ') | **מועמדות** |
| פרסי אייבור נובלו | הפסקול המקורי הטוב ביותר למשחק וידאו | **זכייה** |  |

 |

קישורים חיצוניים
----------------

ויקישיתוף מדיה וקבצים בנושא **Horizon Zero Dawn** בוויקישיתוף
* 

* אתר האינטרנט הרשמי של Horizon Zero Dawn (באנגלית)
* Horizon Zero Dawn, סרטונים בערוץ היוטיוב

* "Horizon Zero Dawn", במסד הנתונים הקולנועיים IMDb (באנגלית)
* Horizon Zero Dawn, באתר PCGamingWiki (באנגלית)

הערות שוליים
------------

1. ↑  Horizon Zero Dawn for PC - Version 1.11.2, אתר Steam, ‏‏26 בינואר 2022 (באנגלית)
2. ↑  Horizon Zero Dawn - ESRB, אתר ESRB (באנגלית)
3. ↑  Horizon Zero Dawn - PEGI, אתר PEGI (באנגלית)
4. ↑  Metacritic‏, Horizon Zero Dawn for PlayStation 4 Reviews (באנגלית)
5. ↑  Metacritic‏, Horizion Zero Dawn: Complete Edition for PC Reviews (באנגלית)
6. ↑  Carter, Chris (20 בפברואר 2017). "Review: Horizon Zero Dawn". *Destructoid*. ModernMethod. ארכיון מ-4 ביוני 2017. `{{cite web}}`:  (עזרה)
7. ↑  Buchholtz, Matt (22 בפברואר 2017). "Horizon Zero Dawn review". *EGMNow*. EGM Media, LLC. ארכיון מ-4 ביוני 2017. `{{cite web}}`:  (עזרה)
8. ↑  Marchiafava, Jeff (20 בפברואר 2017). "Hunting Bigger Game – Horizon Zero Dawn – PlayStation 4". *Game Informer*. GameStop. אורכב מ-המקור ב-4 ביוני 2017. `{{cite web}}`:  (עזרה)
9. ↑  Brown, Peter (20 בפברואר 2017). "Horizon: Zero Dawn Review". *GameSpot*. CBS Interactive. ארכיון מ-20 בפברואר 2017. `{{cite web}}`:  (עזרה)
10. ↑  Delahunty-Light, Zoe (20 בפברואר 2017). "Horizon: Zero Dawn review: "A world that begs you to explore every corner"". *GamesRadar*. Future plc. ארכיון מ-4 ביוני 2017. `{{cite web}}`:  (עזרה)
11. ↑  Gerstmann, Jeff (20 בפברואר 2017). "Horizon: Zero Dawn Review". *Giant Bomb*. CBS Interactive. ארכיון מ-21 בפברואר 2017. `{{cite web}}`:  (עזרה)
12. ↑  O'Brien, Lucy (20 בפברואר 2017). "Horizon: Zero Dawn Review". *IGN*. Ziff Davis. ארכיון מ-4 באפריל 2017. `{{cite web}}`:  (עזרה)
13. ↑  "Horizon Zero Dawn PC review". נבדק ב-6 באוגוסט 2020. `{{cite web}}`:  (עזרה)
14. ↑  Kollar, Philip (20 בפברואר 2017). "Horizon Zero Dawn review". *Polygon*. Vox Media. ארכיון מ-12 במאי 2017. `{{cite web}}`:  (עזרה)
15. ↑  Ahern, Colm (20 בפברואר 2017). "Horizon Zero Dawn Review". *VideoGamer.com*. ארכיון מ-4 ביוני 2017. `{{cite web}}`:  (עזרה)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: d6f9d491-26a6-4315-98ee-a51bc5551851

 |